Държавен вестник, бр. 92, 2010 г., стр. 125

БРОЙ  92	
Д Ъ Р Ж А В Е Н  В Е С Т Н И К 	
СТР.  125  
Компетентност № 3: „ЛИДЕРСКИ УМЕНИЯ“
Определение:	
Многоаспектно понятие, отразяващо съвкупността от умения за ефективно въздействие, 
ръководене и управляване на хора. Умение за максимално използване на потенциала на 
хората си за постигане на целите. Умение за вземане на решение, решаване на конфликти 
и мотивиране на подчинените.
Аспекти: 	
1. Влияние върху околните.
	
2. Умение да мотивира.
	
3. Умения за изграждане и управление на екип(и).
	
4. Умения за работа в критични и екстремни ситуации.
	
5. Умения за управление на конфликти.
	
6. Гъвкавост – умения за справяне в разнотипни ситуации.
Стандарти на изпълнение:
№
ОПИСАНИЕ НА НИВАТА И АСПЕКТИТЕ
10
Харизматична личност, адекватна и креативна в максимална степен в поведението си в раз­
лични ситуации. Развива уменията на екипа, необходими за изпълнение на задачите и постигане 
на целите. Ефективен – постига максимален резултат с минимални усилия. Използва критич­
ните ситуации и грешките на другите за обогатяване на собствения опит. Вдъхновява и увлича 
околните в работата им, мотивира ги за саморазвитие. Често е търсен от другите за помощ при 
разрешаване на конфликти.
9
Умее да отстоява позицията и мнението си пред висшестоящите, да изгражда и обучава екип. 
Правилно оценява и ефективно контролира критични ситуации и действията на подчинените си 
в тях. Мотивира околните чрез личен пример.
8
Влияе на равностоящите при вземане на решения. Гъвкавост при вземане на решения и из­
ползване на потенциала на екипа за намиране на нови решения. Умее да предвижда проблемите 
при изпълнение на задачите. Оценява ситуациите и избира най-адекватното спрямо тях решение. 
Мотивира личния състав, като създава добри условия на труд и взаимоотношения. Насочва спо­
ровете и конфликтите към решение, без да засяга личностите на включените в тях хора.
7
Изисква от подчинените си инициативност при изпълнение на задачите. Поставените цели 
и задачи се постигат от екипа без постоянен контрол от негова страна. Оценява ситуациите и 
е гъвкав при взимане на решения. Мотивира личния състав, като се съобразява с чувствата, 
нагласите и проблемите на всеки един от подчинените си.
6
Използва нестандартни, но коректни решения при промяна на ситуацията. Делегира отговорно­
стите на хора от екипа. Мотивира чрез убеждаване, обяснявайки смисъла на поставените задачи.
5
Умее да извършва необходимите промени. Организира екипа за изпълнението на поставените 
задачи. Оценява ситуациите и взема адекватни решения. Респектира подчинените си. Не е необ­
ходимо постоянното му присъствие, за да ги контролира. Компетентен в конфликтни ситуации 
и оказва помощ на другите за разрешаване на конфликти.
4
Действа стандартно, основно позовавайки се на документи и регламенти. Постига поставе­
ните задачи, но с много усилия от страна на изградения екип. Оценява правилно ситуациите, 
но невинаги действа. Основно използва външна мотивация (заповеди, наказания и награди). 
Избягва конфликтни ситуации.
3
Успява да влияе на подчинените си в степен те да изпълняват задачите си на минимално ниво. 
Разбира необходимостта от промени за по-ефективно изпълнение, но не може да ги реализира. 
Екипът му работи само при постоянен контрол от негова страна. Не преценява правилно раз­
личните аспекти на критични ситуации. Мотивира подчинените си по задължение за минимално 
изпълнение.
2
Използва стереотипно поведение в ситуации, изискващи нови подходи. Трудно подбира под­
ходящите хора за изпълнение на поставените задачи. Действа хаотично. Мотивира подчинените 
си само когато се оказва натиск върху него от висшестоящите.
1
Няма влияние върху подчинените си. Работи, без да подбира подходящи хора за различните 
задачи, и не се интересува от крайните резултати. Губи самообладание в критични и екстремални 
ситуации. Не умее да мотивира личния състав.
Компетентност № 4: „КОМУНИКАТИВНОСТ“
Определение: 	 Базисна компетентност за опериране с информация при работа с хора. Познаване и 
ефективно използване на словесното и несловесното общуване. Добро ползване на съ­
временните средства за комуникация.
Аспекти:	
1. Умение да изслушва и правилно да разбира информацията.
	
2. Търси, събира и анализира информация от другите.
	
3. Умение да води неформални беседи.
	
4. Умение да предава ясно и достъпно информацията.
	
5. Умение да разбира и предава писмена информация.
	
6. Умение за ползване на съвременните средства за комуникация.